section_heading: Počeci
paragraph_text: Prvotna mornarička inačica Lynxa u britanskoj službi poznata kao Lynx HAS.2 ili Lynx Mk.2(FN) (u francuskoj službi) se tehnički razlikuje od Lynx AH.1. Poboljšani model za Kraljevsku mornaricu - Lynx HAS.3 koristi Gem 42-1 Mark 204 motore, unaprijeđeni prijenos te Orange Crop sustav elektroničke podrške. Lynx HAS.3 je kasnije također nadograđivan. Francuski Lynx helikopteri koji su na isti način nadograđeni poznati su pod oznakom Lynx Mk.4(FN). Mnoge izvozne inačice temeljene na Lynx HAS.2 i HAS.3 su prodavane stranim zračnim snagama.